“หากไม่ว่าอะไร อยากขอให้วางใจ
ว่าฉันยังเป็นคนที่เธอหันมาเมื่อไรก็เจอ”

너의 뒤에서 (Lean On Me) [Thai Ver.] - ข้างหลังเธอ (ยังมีฉัน)

ศิลปินเจ้าของเพลง #GoldenChild (@GoldenChild)
คำร้องต้นฉบับโดย STAINBOYS, 김정우 (TOXIC), #JANGJUN, #TAG
คำร้องไทยโดย รวี อ่องโรจน์ of #BorderlessLyricsBook

💬 พบกันต่อเนื่องอีกวันกับ Borderless Lyrics Book เจ้าเก่าที่คุณภาพไม่เคยเก่า และในวันนี้ก็ยังคงอยู่กับเพลงของ Golden Child เหมือนเดิม โดยเป็นเพลงจากอัลบั้มเดียวกับ Pump It Up อย่าง 너의 뒤에서 (Lean On Me) นั่นเอง

สารภาพว่าจริงๆ แล้วเราซุ่มเขียนเพลงนี้เสร็จก่อน Pump It Up แต่ที่ Pump It Up ได้ออกสื่อก่อนก็เพราะความคลั่งรักเสียงพี่ป๊าเป็นเหตุ มันเก็บไม่ไหวจนต้องบอกให้รู้ผ่านบทเพลง 🥺✨

แม้ Lean On Me จะเป็นเพลงจังหวะสนุกๆ แต่เนื้อหาอบอุ่นมาก กล่าวถึงความรู้สึกของคนที่อยากอยู่ข้างๆ คนที่รัก และคอยเป็นกำลังใจให้กันในทุกๆ สถานการณ์ ฟีลคนที่เธอหันมาเมื่อไหร่ก็เจองี้

คำร้องไทยของเพลงนี้จะว่าเขียนง่ายก็ง่าย แต่จะว่าเขียนยากก็ยาก มันง่ายตรงที่เนื้อหาของเพลงมีความตรงไปตรงมา ไม่ต้องเอามาตีความซ้ำ แต่ยากตรงที่จะสรรคำง่ายๆ ให้ยังคงความสละสลวยไว้ได้ยังไง จริงอยู่ว่าเนื้อหาของเพลงมันอบอุ่น แต่ความที่เป็นเพลงจังหวะเร็วการใช้คำวิจิตรนักก็จะดูขัดๆ ไปหน่อย จึงต้องบาลานซ์ในจุดนี้ด้วย

และถึงเนื้อหาของเพลงจะตรงไปตรงมาก็ยังไม่วายเจอจุดเล็กๆ ที่เป็นอุปมาโวหาร นั่นคือท่อนที่ว่า ‘숫자 1처럼 서로 닿을 땐’

ถ้าแปลตรงตัวจะแปลได้ว่า เมื่อเราสัมผัสกันเหมือนเลขหนึ่ง

และเราเคาะคำร้องไทยให้ท่อนนี้ได้ว่า เมื่อสองเรากอดกันนั้นอบอุ่นกว่าใคร

เราลองนึกภาพว่าถ้าคน(รักกัน)สองคนจะกอดกันแล้วดูเหมือนเลขหนึ่งได้ก็คงต้องกอดกันแบบแนบชิดมาก และถ้ากอดกันแนบชิดขนาดนั้นก็พอจินตนาการได้ไม่ยากว่ามันต้องอบอุ่นมากแน่นอน

ส่วนคำร้องไทยอีกท่อนที่ชอบมากโดยส่วนตัวคือ

“หากไม่ว่าอะไร อยากขอให้วางใจ
ว่าฉันยังเป็นคนที่เธอหันมาเมื่อไรก็เจอ”

คำว่า คนที่เธอหันมาเมื่อไร/เมื่อไหร่ก็เจอ เป็นหนึ่งใน buzz word ที่คนใช้กันแพร่หลาย แต่สำหรับเพลงนี้เราตั้งใจใช้คำนี้เพื่อให้ล้อกับชื่อเพลงภาษาเกาหลี 너의 뒤에서 ที่แปลตรงตัวได้ว่า ข้างหลังของเธอ

ชื่อเพลงนี้ต้องการสื่อว่าข้างหลังเธอยังมีฉันที่คอยกอดไว้ หากเธอหันหลังมาก็จะเห็นฉันอยู่เสมอ buzz word นี้จึงไปกับเนื้อหาของเพลงได้โดยไม่รู้สึกขัดแต่อย่างใด

และยังส่งต่อไปยังท่อนต่อไปที่ว่า

“ข้างหลังเธอยังมีตัวฉันที่คอยห่วงและระวัง
ยังไงเราก็เป็นเหมือนคนเดียวกันอยู่แล้ว”

เป็นการสื่อกลายๆ ว่าตัวละครในบทเพลงมีความผูกพันในระดับสูงจนมองได้ว่าเหมือนเป็นบุคคลเดียวกัน

ก็หวังว่า Lean On Me เวอร์ชั่นไทยฉบับนี้จะเป็นที่ถูกใจกันไม่มากก็น้อย และขอกระซิบตรงนี้ว่าเพลงต่อไปขอแว้บไปหาวงพี่อย่างอินฟินิทบ้าง เพราะเรามีเพลงซ่อนแอบที่เขียนไว้ตั้งแต่กลางปีล่ะ ส่วนจะเป็นเพลงอะไรนั้นรอติดตามกันได้เลย~ 😉✨
#GoldenChild #JANGJUN #TAG